dbk.life

Kazalište Moruzgva: “Gola u kavezu”
2025-12-09 20:00 - 21:30, 2025-12-10 20:00 - 21:30 (Europe/Zagreb) | Kazalište Marina Držića, Pred Dvorom 3, Dubrovnik, 20000, Croatia
Gostujuća predstava Kazališta Moruzgva.
Prema motivima drame Olje Runjić “Tripice” napisao Ivan leo Lemo.
Duhovita melodrama Gola u kavezu autorice Olje Runjić bavi se majčinstvom u suvremenom društvu. Kavez iz naslova zapravo je strah od majčinstva u vremenu i kulturi u kojoj je tradicionalna obitelj dovedena u pitanje. Una, konceptualna umjetnica neprepoznata od kritike i bez razumijevanja publike, u vezi je s oženjenim muškarcem. Nezadovoljna je svijetom, jedva preživljava, ali je vedra duha. Nina je trudna u trenutku kada saznaje da je muž vara i dulje nego što su u braku, stoga se osjeća vezanom i nemoćnom. Tanja je uspješna i moćna poslovna žena, financijski stabilna. S druge strane, nedostaje joj slobodnog vremena i ljubavi, ne može imati vlastite djece, a bivšeg muža s novom obitelji viđa po šoping centrima… Predstava o trima prijateljicama progovara o univerzalnim problemima današnjeg društva, međuljudskim odnosima, muško-ženskim odnosima, izostanku komunikacije, prijateljstvu i usamljenosti.

FIVE NIGHTS AT FREDDY’S 2
2025-12-09 20:00 - 21:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Prošla je godina dana od nadnaravne noćne more u Freddy Fazbear’s Pizzeriji. Priče o tome što se tamo dogodilo iskrivljene su u otkačenu lokalnu legendu, inspirirajući prvi Fazfest u gradu. Bivši zaštitar Mike (Josh Hutcherson) i policajka Vanessa (Elizabeth Lail) skrivali su istinu od Mikeove 11-godišnje sestre Abby (Piper Rubio) o sudbini njezinih animatroničkih prijatelja. Ali kada se Abby iskrade kako bi se ponovno povezala s Freddyjem, Bonnie, Chicom i Foxy, to će pokrenuti zastrašujući niz događaja, otkrivajući mračne tajne o pravom podrijetlu Freddyja i oslobađajući davno zaboravljeni užas skrivan desetljećima.

Francuska igraonica za najmlađe!
2025-12-10 16:15 - 17:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Francuska igraonica za najmlađe!
Svake srijede u našim prostorima u TUP-u, od 16:15 h do 17h održava se naša francuska igraonica za djecu od 3 do 6 godina – mjesto gdje se mališani kroz igru upoznaju s ljepotom francuskog jezika!

Djeca se mogu priključiti tijekom cijele godine, dok god ima mjesta u grupi.

Što radimo na igraonici?
učenje jezika kroz igru
priče i brojalice
zabavne zagonetke
crtanje i kreativne aktivnosti
pjesmice i ritam

Dođite da zajedno učimo, igramo se i otkrivamo francuski jezik na najljepši mogući način! Za upise, javite se na broj 0998114084

Izložba „Plava kemijska”
2025-12-10 17:00 - 18:30 | Galerija mladih, Ulica branitelja Dubrovnika 45, Ulica branitelja Dubrovnika 45, Dubrovnik, Dubrovačko-neretvanska, 20000, Croatia
Izložba „Plava kemijska” okupila je bivše i sadašnje učenike te profesore Slikarskog odjela Umjetničke škole Luke Sorkočevića, otvarajući prostor susretu različitih umjetničkih senzibiliteta i praksi. Polazeći od tehnike – plave kemijske olovke – ovaj projekt naglašava crtež kao formu likovnog izraza, ne razdjeljujući pritom autore prema njihovoj dobi, iskustvu, institucionalnom statusu ili trenutnim geografskimkoordinatama.Poziv na sudjelovanje bio je ujedno poziv na kulturnu, vizualnu i osobnu razmjenu u kojoj je svaka razglednica postala dio zajedničke priče, zbirke sabrane idejom crteža, prožete raznolikošću motiva, pristupa i rukopisa. Tu je svaka razglednica postala dokument vremena i prostora, bilješka osobne poetike i trag autorske jedincatosti.Zadatak sudionika bio je izraditi vlastitu razglednicu formata 148 × 105 mm, na papiru gramature 300 g/m², koristeći isključivo plavu kemijsku olovku. Na prednjoj strani izvodio se crtež slobodne teme, dok je poleđina bila ručno iscrtana i ispisana u strukturi tradicionalne razglednice — s adresom primatelja, osnovnim podacima o autoru te informacijama o radu. Poslane poštom, razglednice su dobile biljegputovanja, stvarajući vezu između mjesta nastanka i Dubrovnika kao krajnje destinacije. Za mlade umjetnike, učenike od prvogdo četvrtog razreda Odjela, projekt je bio višestruko izazovan. Osim kreativnog zadatka, mnogima je to bilo prvo iskustvo ispisivanja adrese, ljepljenja marke i slanja razglednice. U vremenu ubrzane transformacije tradicionalnih institucija, činjenica da u distribuciji umjetničkog djela posreduje poštanska služba djelovala je kao novo, gotovo začudno iskustvo. Upravo je proces dostavljanja radova razotkrio i određene međugeneracijske razlike; pojedini su stariji autori, oslonjeni na ranija iskustva s pošiljkama ili vođeni nepovjerenjem u poštanski sustav, svoje radove odlučili predati osobno. Razglednice su tako pristizale u kovertama, zaštitnim omotima ili čak „iz ruke u ruku“, izravnim uručenjem.Time se otvorila dodatna dimenzija projekta; razglednica – nekoć simbol masovne pisane komunikacije, u ovom je kontekstu dobila status unikatnog, kolekcionarskog primjerka.Ivana Selmani, prof. savjetnik

Na izložbi sudjeluju učenici:
1. razred:Lucija Anđelić, Blaženka Baća, Stella Duvnjak, Mihaela Džono, Gabriela Lukačević, Tihana Majstorović, Marijeta Prčević, Sofiia Savenok, Erika Šarić, Mara Šumić, Dora Uličevićmentor Ivana Selmani, prof. savjetnik2. razred:Margarita Baće, Eleonora Berković, Emanuela Đuraš, Maris Đurašić, Lara Gučić, Dalia Kličan, Zita Marković, Oliver Miletović, Sara Tršićmentor Ivana Selmani, prof. savjetnik3. razred:Karla Bačić, Hana Dedović, Rita Erak, Nika Kralj, Božidar Margić, Nika Matana, Nikoleta Milošević, Anamarija Nadilo, Marta Njirić, Ines Obad, Lara Radetić, Kristian Rajačić, Lucija Salatić, Petar Tepšić, Lea Naomi Wormanmentor Viktro Daldon prof.4. razred:Tonka Bender, Hana Bubica, Borna Erceg, Ena Enver Knezović, Dora Krstović, Viktoria Kusalo, Karlo Miloslavić Fernandez, Naomi Mišić, Laura Papac, Margarita Pavlić, Mara Pende, Klara Poković, Mara Raguž, Petra Rašić, Anamaria Stanoš, Marija Šepić, Zrinka Šmanjak, Petra Topalovićmentor Luko Piplica, prof. savjetnik
Bivši učenici:Marija Baselli, Helena Pušić, Lara Miloslavić, Lara Gavrić, Lorena Madeško, Mara Šabadin, Đina Radulj, Marija Kalinić, Marijana Murati, Mara Šačić, Ivana Blažević, Tomislav Kralj, Ivo Vodopija, Klara Knego, Robert Žarak, Ana-Marija Bianki, Antonia Bilić, Nikolina Japunčić Jažo, Ljubomir Grgurević, Marie-Jeanne Jukić, Žarko Stanić, Dubravka Tullio, Ana Hrćan Šojat, Stefanie Hudspeth, Marijana Lučić Brailo, Amela Vilogorac, Anamarija Obradović, Deša VlahutinProfesori:Davor Lucianović, Luko Piplica, Maro Krile, Ivana Selmani, Viktor Daldon

Autor projekta:Ivana Selmani, prof. savjetnikPostav izložbe:Luko Piplica, prof. savjetnikViktor Daldon, prof.Dizajn kataloga: Maro Krile, prof. mentor

Zahvaljujemo se na financijskoj potpori Gradu Dubrovniku

PREDAVANJE "CAVTATSKA SVAKODNEVICA TIJEKOM PRVOG SVJETSKOG RATA"
2025-12-10 18:00 - 19:00 | Kuća Bukovac, Bukovčeva 5, Cavtat, 20210, Croatia
S veseljem vas pozivamo u srijedu, 10. prosinca u 18 sati na predavanje „Cavtatska svakodnevica tijekom Prvog svjetskog rata“ koje će održati kustosica Katarina Uhodić.

Predavanje prati aktualnu izložbu „Bukovac i Bogišić: dvije znamenite cavtatske obitelji“ u Kući Bukovac. O svakodnevnom životu u Cavtatu saznajemo iz korespondencije Vlaha Bukovca s Marijom Bogišić-Pohl i Đurom Bijelićem, koja se čuva u Arhivskoj zbirci Kuće Bukovac. Pisma, nastala od 1914. do 1918. godine, oslikavaju situaciju u Cavtatu tijekom tih ratnih godina. S kojim su se poteškoćama susretali Cavtaćani, što se dogodilo sa zvonima crkava te druge kuriozitete saznat ćete na predavanju u srijedu.

Nakon predavanja pozivamo vas da razgledate izložbu o odnosu članova obitelji Bukovac i Bogišić. Vidimo se u Kući Bukovac!

Fotografija: Panorama s brodom, oko 1915. Niko Kapetanić. 2008. “Konavle na starim razglednicama”. 53.

Predstavlanje knjige ‘Osnivanje Sveučilišta u Dubrovniku i njegovih prvih deset godina‘
2025-12-10 18:00 - 19:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Profesor emeritus, dugogodišnji rektor Sveučilišta u Dubrovniku, Mateo Milković, predstavit će svoju knjigu ‘Osnivanje Sveučilišta u Dubrovniku i njegovih prvih deset godina‘ 10. prosinca s početkom u 18 sati u Studentskom domu u Dubrovniku. Uz autora, knjigu će predstaviti doktori znanosti Zdravko Bazdan te Đorđe Obradović.

DJ AHMET
2025-12-10 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Petnaestogodišnji Ahmet živi s ocem i bratom u malenom pastirskom makedonskom selu. Ljubav prema glazbi pruža mu bijeg od napornih i monotonih pastirskih obaveza, no svoju strast mora skrivati od strogog oca. Uz pomoć brata Naima, Ahmet odluči slijediti svoje glazbene ambicije kako bi zadivio Ayu, djevojku koja mu se sviđa, ali je već “obećana” drugome. Svoju će priliku dobiti na šumskom dance festivalu koji se sprema u njihovom selu, a koji će njihov ruralni krajolik transformirati u spektakl ritma, boja i pokreta.
Unkovskijev dugometražni prvijenac na Sundanceu je osvojio Nagradu publike te Posebnu nagradu žirija za kreativnu viziju, a posebne je pohvale privukao i za svoju glazbu, koju potpisuje poznati hrvatski skladateljski duo, Alen i Nenad Sinkauz.

MAJSTORI ILUZIJE 3 : SAD ME VIDIŠ, SAD ME NE VIDIŠ / Now You See Me: Now You Don’t
2025-12-10 18:30 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
“SAD ME VIDIŠ, SAD ME NE VIDIŠ” – iluzija kakvu vaše oči još nisu doživjele!
Četiri Jahača vraćaju se moćniji i spretniji nego ikad, a s njima stiže nova generacija iluzionista spremnih pomaknuti granice mogućega. Treći nastavak hit-sage o vrhunskim iluzionistima briše crtu između stvarnosti i obmane – svaki trik nadmašuje onaj prethodni, a najveće iznenađenje nikada nije ono koje očekujete.
Zvjezdanu postavu predvode Jesse Eisenberg, Woody Harrelson, Dave Franco i Isla Fisher, uz pojačanja Justicea Smitha, Dominica Sesse i Ariane Greenblatt, te karizmatičnu Rosamund Pike i legendarnog Morgana Freemana. Pripremite se za adrenalinski vrtlog hipnotizirajućih varki – pravilo je samo jedno: nemojte treptati, jer ono što vidite možda nije ni djelić onoga što se doista događa!

Otvorenje izložbe “Tragovi u vremenu” – Velimir Ključe
2025-12-10 19:30 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
Otvorenje izložbe “Tragovi u vremenu” – Velimir Ključe

Srijeda, 10. prosinca
19:30 sati
Galerija GKS-a Metković

Ulaz je slobodan!

Organizator: Ustanova za kulturu i sport Metković uz potporu Grada Metkovića.

Filmsko veče: The Baltimorons
2025-12-10 20:00 - 22:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Srijeda, 20:00, Love bar. Kokice gratis!
Na Badnjak u hladnom Baltimoreu Cliff (Strassner), novopečeno trijezni improv komičar, slomi zub i završi u hitnoj ordinaciji kod Didi (Liz Larsen), starije i nimalo sentimentalne zubarice.
Ono što započne kao rutinski pregled pretvara se u nepredvidivu noćnu avanturu gradom. Isključeni iz vlastitih obitelji, Cliff i Didi proživljavaju niz čudnih situacija, suočavaju se sa svojim najvećim strahovima i otkrivaju iznenađujuće nježnu povezanost. “Kamo idemo s ovim, mali?” “Nemam pojma… samo mi se jako sviđaš.”
Trailer sugerira ton pun luckastog humora u duhu klasika Harold & Maude, ali s onom toplinom i improv slobodom koje prate Duplassove filmove. Između gegova proviruju teme usamljenosti tijekom blagdana, krhkosti trijeznosti i traženja “odabrane obitelji” kad te vlastita zaključa vani.
Uz Strassnera i Larsen, u filmu glume Olivia Luccardi i Rob Phoenix kao kolega improv komičar, dok su producenti David Bonnett, Drew Langer i sam Strassner.

Ne zaboravi stihove - Magazin
2025-12-10 20:00 - 23:00 | Capitano Bar, Tenturija 96, Komolac, Dubrovačko-neretvanska, 20236, Croatia
Drage kvizašice i kvizaši, ljubitelji glazbe i pjevanja Urbana kviz priča vam donosi naš tematski kviz “Ne zaboravi stihove”. Po prvi put igramo se u srijedu, 10. prosinca s početkom u 20:00 h, u Capitanu! 🎤
💿 Uživamo u najboljim hitovima našeg Magazina, a vjerujemo kako će se pronaći ponešto za svakoga. 🎧

🎁 NAGRADE: Za Vas smo pripremili bogati nagradni fond koji su osigurali naši partneri, a nagradit ćemo minimalno 3 najbolje i najs(p)retnije ekipe. Dobre atmosfere, odličnih pitanja za sve tipove publike i fenomenalnih nagrada svakog vikenda na glazbenim kvizovima neće nedostajati!

Svaka ekipa koja želi sudjelovati može biti sastavljena od maksimalno pet osoba, a kotizacije se naplaćuju 12 EUR po ekipi.

PRIJAVE

NAPOMENA: Ako vaša ekipa ne može prisustvovati kvizu, molimo da nas što prije obavijestite na Instagram profil @dubrovackakvizprica ili e-mail organizacija@kvizovi.hr kako bismo omogućili nekoj od ekipa s liste čekanja da sudjeluje.

📝 Prijave za kviz bit će otvorene do srijede, 10.12. u 19:59 sati ili do popunjenja kapaciteta kviza.

Soul fingers@Trg oružja
2025-12-10 20:00 - 23:00 | Trg oružja, Ul. Svetog Dominika 3, Dubrovnik, Dubrovačko-neretvanska, 20000, Croatia
Znamo tko će nas sigurno sve dignuti sa stolice ✨🍾🎶, neponovljivi @soulfingers_official…
Vidimo se! ✨🎶🍾
#festanica #cultureclubrevelin #trgoružja #cocacola #soulfingers #dubrovnik #advent #winterindubrovnik

NADA UMIRE POSLJEDNJA / Not Without Hope
2025-12-10 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Scenarij su napisali E. Nicholas Mariani i Joe Carnahan, a temelji se na istoimenoj knjizi Nicka Schuylera i Jeréa Longmana iz 2010. godine.
Film prati priču Nicka Schuylera (Zachary Levi), jedinog preživjelog iz nesreće na moru koja je odnijela živote NFL igrača Marquisa Coopera i Coreya Smitha. Kada se njihov brod prevrne kod obale Floride, četvorica prijatelja započinju nemilosrdnu borbu za opstanak usred divljeg oceana. Dok se satovi pretvaraju u beskonačna iskušenja, Nickova odlučnost i volja za životom postaju jedina nada u ovoj potresnoj priči o preživljavanju, gubitku i snazi ljudskog duha.

Radionica Kreiraj svoj PO-SD obrazac
2025-12-11 10:00 - 12:00 | Internet, Croatia
Paušalni obrtnici, vrijeme je za PO-SD obrazac! Pridruži se besplatnoj online radionici i nauči kako ga ispravno ispuniti uz pomoć Paush-App aplikacije.

11.12. u 10:00
Praktično • Jednostavno • Besplatno

Prijave (broj mjesta je ograničen):
https://forms.gle/CoDVLTWxGYXQozz76
czp@czp.hr
020/418-401

Dan otvorenih vrata Hrvatskog restauratorskog zavoda, Restauratorskog odjela Dubrovnik
2025-12-11 10:00 - 18:00 | Ljetnikovac Stay, Batahovina bb, Dubrovnik, Dubrovačko-neretvanska, 20000, Croatia
Pozivamo vas na Dan otvorenih vrata Hrvatskog restauratorskog zavoda u četvrtak, 11. prosinca 2025. godine, od 10 do 18 sati, na lokacijama ljetnikovac Stay, Batahovina bb i Vukovarska ulica 16a u Dubrovniku.
Organizirani su obilasci restauratorskih ateljea uz stručno vodstvo, predstavljanja konzervatorsko-restauratorskih radova, izlaganja o prirodoznanstvenim istraživanjima materijala, prezentacije povijesnih likovnih tehnika i praktičnog konzervatorsko-restauratorskog rada, videoprojekcije i radionice za djecu i odrasle.

PROGRAM
Dubrovnik, ljetnikovac Stay, Batahovina bb
10:00 – 18:00 Obilazak restauratorskih ateljea za štafelajno slikarstvo i drvenu polikromiranu skulpturu uz stručno vodstvo i predstavljanje konzervatorsko-restauratorskih radova.

11:00 Posjet učenika 4. razreda Umjetničke škole Luke Sorkočevića Dubrovnik

16:00 – 17:45 Radionica za odrasle “Jedan oltar, jedan ornament i zlatni listić”
Sudionici će upoznati kulturološku i tehnološku slojevitost drvenog, polikromiranog oltara iz 16. stoljeća, kontekst nastanka i nabave tako velike i vrijedne umjetnine te povijesne likovne tehnike izrade koje spajaju umjetnički obrt i umjetnost.Zbog ograničenoga broja sudionika, potrebna je prethodna najava (telefonom na broj 020 / 419 – 407 ili na mobitel 091 544 4956).

Dubrovnik, Vukovarska ulica 16a (zgrada Državnog arhiva u Dubrovniku)
10:00 – 18:00 Obilazak restauratorskih ateljea za umjetnine na papiru, koži i arhivskoj građi uz stručno vodstvo i predstavljanje konzervatorsko-restauratorskih radova.

10:15 – 12:15 Dječja radionica „Čuvari starih knjiga“; sudjeluju učenici 3. razreda Osnovne škole Župa dubrovačka.

12:45 Prezentacija srednjovjekovnog uveza na inkunabuli Donus Scotus Johannes, Quaestiones in quattuor libros Sententiarum (Gratianus Brixianus, ed.) P./I–II, Add.: Quodlibeta. Tractatus De primo principio iz knjižnice Male braće u Dubrovniku
Prezentirat će se detaljni uvid u tehnologiju srednjovjekovnog uveza, s fokusom na konstrukcijska rješenja karakteristična za uveze iz 15. stoljeća – strukturu knjižnog bloka, vezne materijale, kožnate i pergamentne elemente. Bit će predstavljeni i konzervatorsko- restauratorski radovi provedeni na toj raritetnoj inkunabuli.

14:00 Predstavljanje globusa „Zemlja“ iz Hrvatskoga povijesnog muzeja u Zagrebu
Predstavit će se povijesni i materijalni kontekst nastanka globusa iz 17. stoljeća, uz osvrt na povijesne kartografske izvore, upotrijebljene materijale u izradi predmeta, specifične degradacijske procese za takvu vrstu umjetnina te provedene konzervatorsko-restauratorske radove na trodimenzionalnom predmetu izrađenom od papira.

16:00 Izlaganje „Prirodoslovna i strukturna istraživanja na papirnatoj, kožnatoj i pergamentnoj građi – primjena u konzervatorsko-restauratorskoj praksi“
Izlaganjem će se predstaviti niz multidisciplinarnih istraživanja koja metodološki prethode izravnom radu na umjetninama, a obuhvaćaju laboratorijske analize materijala za utvrđivanjeprimijenjenih pigmenata i veziva, identifikaciju vrsta vlakana i punila, fotografiranje predmeta u vidljivom i nevidljivom dijelu spektra, sve do poniranja u slojeve vidljive tek rendgenskim snimanjima. Uz to, sagledat će se kulturološki aspekt umjetnina: povijesni kontekst predmeta, povijesno-umjetničke i ikonografske analize te objedinjena primjena svih rezultata i saznanja u konzervatorsko-restauratorskom radu na umjetninama.Predavanje je popularno-znanstvenog karaktera i namijenjeno je stručnoj i široj javnosti zainteresiranoj za suvremene prirodoznanstvene pristupe u zaštiti kulturne baštine napapirnatoj, kožnatoj i pergamentnoj građi.

BOŽIĆNA ČAROLIJA SJEVERA / North: An Epic Journey of Friendship
2025-12-11 16:30 - 18:00, 2025-12-12 15:30 - 17:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Božićna čarolija sjevera je očaravajuća obiteljska pustolovina nadahnuta bajkom Hansa Christiana Andersena – Snježna kraljica. Smješten u veličanstvene krajolike Norveške, film spaja bajkovitu magiju, zadivljujuću vizualnost i dirljivu priču o hrabrosti, odanosti i snazi ljubavi — priču koja će ugrijati srca publike svih uzrasta.
U srcu ledene Norveške, gdje snijeg skriva i čuva tajne svijeta, djevojčica Gerda kreće na hrabro putovanje kako bi pronašla svog nestalog prijatelja Kaija — ne sluteći da ju iz sjenke promatra moćna Snježna kraljica i njezin zlokobni pomoćnik Louie. Na putu punom izazova i čuda, Gerda pronalazi neočekivane saveznike: gusku, konja, soba i dobrodušnu vješticu, a svaki korak vodi je bliže snijegom prekrivenom dvorcu u kojem Kai čeka svoje spasenje.

VJEČNOST / Eternity
2025-12-11 18:00 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Elizabeth Olsen, Miles Teller i Callum Turner predvode romantičnu fantaziju studija A24 o ljubavi koja nadilazi život – i samu vječnost.
U zagrobnom životu, gdje svaka duša ima samo jedan tjedan za odluku gdje će provesti vječnost, Joan (Elizabeth Olsen) suočava se s nemogućim izborom. Mora birati između muškarca (Miles Teller) s kojim je dijelila cijeli svoj život i svoje prve ljubavi (Callum Turner), koji je prerano umro i desetljećima čekao njezin dolazak.

GOSPODIN AZNAVOUR / Monsieur Aznavour
2025-12-11 19:00 - 21:15 | Kino dvorana Visia, Poljana Paska Miličevića 3, Dubrovnik, 20000, Croatia
Film prati život Charlesa Aznavoura od njegovih skromnih početaka kao sina armenskih izbjeglica u Parizu, preko njegovih početnih neuspjeha, do uspona u svijet francuske šansone. Kroz film se prikazuju ključni trenuci njegove karijere, uključujući suradnju s poznatim glazbenicima poput Édith Piaf i Pierre Rochea, te njegovu borbu za priznanje u glazbenoj industriji. Film također istražuje njegovu osobnu životnu priču, uključujući ljubavne veze i obiteljske odnose.

Advent Park Dubrovnik: Branko Medak
2025-12-11 19:30 - 23:00 | Remiza, Vukovarska 40, Dubrovnik, Dubrovačko-neretvanska, 20000, Croatia
11/12/25
19:30 Parking bivše Remize/Vukovarska 36-40
Brankko Medak
Koncert

Cinkuši na LA!
2025-12-11 20:30 - 22:30 | Lastovo, Lastovo, Lastovo, Dubrovačko-neretvanska, 20290, Croatia
Udruga LA!UVO! poonoosnoooo poziva na finalni ovogodišnji koncert u sklopu programa “otokgLAzbe.OFFsezone.”.Ne, nije šaLA – CINKUŠI nam doLAze na otok gLAzbe zimi !!!.U četvrtak, 11. prosinca 2025., u 20:30h, u Kino sali u Lastovu čeka nas jedan od najenergičnijih domaćih gLAzbenih sastava..Kao temelj svoje glazbe CINKUŠI koriste bogatu narodnu baštinu Hrvatske, ponajviše iz kajkavskog govornog područja u koju interpoliraju autorski pristup i literarne uzore, pa i klišeje koji bude kolektivnu emocionalnost..Izvrstan su primjer «prevođenja» tradicionalnih pjesama u eksplozivne dijelove punka, freak-folka, briljantnih balada ili suptilnih kombinacija valcera i kabareta s primjesama neo-folk undergrounda. Potpuno su otvoreni za mnoge metamorfoze rocka, psychedelica, jazza do tragova ekspresivne, pa čak i komorne glazbe..gLAzba CINKUŠA preporuča se u velikim količinama na kraju dana kad je već sve obavljeno .DOĐITE u “velikim količinama” sluSHati&guSHtati gLAzbenu energiju CINKUŠA na LAstovu, na kraju LA!godine….kad je sve (više manje) obavljeno…jer ‘ko je jednom doživio CINKUŠE uživo – više nije isti! HAJDE DA NE BUDEMO ISTI!.uLAz je slobodan!..za one koji žele znati više: U kajkavskoj tradiciji “cinkuš” označava zvono koje prati ljude od njihovog rođenja pa sve do smrti..za one koji žele znati još više:http://www.cinkusi.hrwww.youtube.com/@cinkusiwww.deezer/cinkusiwww.spotify/cinkusi...Koncert se održava u sklopu cjelogodišnjeg programa udruge LA!UVO! pod nazivom “LAst!OVO.” te programa “otokgLAzbe.OFFsezone.” uz potporu Ministarstva kulture i medija, Zaklade Kultura nova, Hrvatskog društva skladatelja, Općine Lastovo i Turističke zajednice Općine Lastovo te uz pomoć udruge Dobre Dobričević...#cinkusi#LAstOVO#otokgLAzbeOFFsezone#LAotokgLAzbe#LAuvo#musicisLOVE#visitLAstovo#zakladakulturanova#ministarstvokultureimedija#hds#opcinaLAstovo#tzopcineLAstovo#udrugadobredobricevic

TREĆI SAJAM SUSJEDSTVA U ARL
2025-12-12 10:00 - 18:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
TREĆI SAJAM SUSJEDSTVA U ARL 12. – 13. 12. 2025. Art radionica Lazareti, Lađa X
Treću godinu zaredom, vraća se naš Sajam susjedstva!
U petak i subotu družimo se u Lazaretima uz poznati scenarij: smijeh, razgovor sa susjedima kreativcima, ugodna glazba, originalne i zanimljive rukotvorine. A uvijek se nađu i pokoji keksi i kolači!
Sajam je zamišljen kao prilika da se na jednom mjestu pokažu kreativni i stvaralački potencijali susjedstva, razmijene znanja i naravno, da pronađete jedinstvene, pažljivo izrađene poklone za blagdane. Na ovaj način, potpuni je kontrast užurbanom lutanju bezličnim shopping centrima – pravi wellness za blagdane!
Kao i lani, naši susjedi pripremili su svašta lijepoga: ručno izrađeni nakit pupice i prigodni pokloni prirodne masti, tinkture, sapuni radovi lokalnih umjetnika jedinstvene igračke keramika pleteni ukrasi i ukrasi za bor…i još puno toga!
Na Sajmu se vidimo u sljedećim terminima:— petak 12. 12. od 10:00 do 18:00— subota 13. 12. od 10:00 do 18:00

ART SAJAM DUBROVAČKIH UMJETNIKA
2025-12-12 10:00 - 19:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Sajam na kojem imaš jedinstvenu priliku kupiti umjetnički rad lokalne umjetnice/lokalnog umjetnika i podržati zajednicu i naše kulturno nasljeđe.

#artsajam #umjetničkisajam #lokalniumjetnici #umjetnostdubrovnik #dubrovnik #art #umjetnost

Advent Park Dubrovnik: Afterwork mingle
2025-12-12 16:00 - 19:30 | Remiza, Vukovarska 40, Dubrovnik, Dubrovačko-neretvanska, 20000, Croatia
05/12/25
12/12/25
16:00 Parking bivše Remize/Vukovarska 36-40
Afterwork mingle

DUBROVNIK BIENNALE Public
2025-12-12 16:00 - 2025-12-15 18:00 | Galerija Flora, Šetaliste kralja Zvonimira 32, Dubrovnik, Dubrovačko-neretvanska, 20000, Croatia
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe DUBROVNIK BIENNALE_Public koje će se održati u petak 12. prosinca od 16 do 20 sati u Florinom domu.
Za slušanje audio radova na mobilnim uređajima molimo uzeti vlastite slušalice.
Izložba se može pogledati do 15. prosinca od 9-13 sati i od 16-18 sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com ili uo.tkivo@gmail.com
Radujemo se Vašem dolasku i druženju u Flori.
Program Dubrovnik Biennale Umjetničke organizacije Tkivo ostvaruje se uz financijsku potporu Ministarstva kulture i medija RH, kojima ovom prilikom zahvaljujemo na podršci.
Medijski partner HDLUDUr: Plan for Culture

Stručno vodstvo “Arhitektonski vremeplov: Hod kroz stoljeća Ljetnikovca Bunić – Kaboga”.
2025-12-12 17:00 - 18:00 | Ljetnikovac Bunić – Kaboga, Dubrovnik, Croatia
Dubrovački muzeji u petak, 12. prosinca 2025. u 17:00 sati u Ljetnikovcu Bunić – Kaboga organiziraju stručno vodstvo više kustosice Lucije Vuković pod nazivom “Arhitektonski vremeplov: Hod kroz stoljeća Ljetnikovca Bunić – Kaboga”.
Ljetnikovac Bunić-Kaboga na Batahovini jedan je od najreprezentativnijih primjera ladanjske izgradnje na dubrovačkom području. Ujedno je i jedan od najznačajnijih spomenika dubrovačke gotičko-renesansne arhitekture prve polovine 16. stoljeća.
Izgradnju ljetnikovca započeo je Miho Junijev Bona (Bunić) (1487. – 1530.). Smješten uz obalu, ima renesansno prizemlje i gotički kat, trijem pred prizemljem i lođu u razini prvog kata, a bočno od lođe je kapelica. Nakon potresa 1667. godine ogranak Bona kojem su pripadali vlasnici ljetnikovca izumire te on dolazi u ruke obitelji Caboga (Kaboga). Nasljednici Marojice Kaboge (1630.-1692.) naručitelji su novog krila s orsanom i začelnog stubišta te preinaka interijera izvedenih u 18. i 19. stoljeću, što ipak nije u potpunosti poništilo čitanje izvorne koncepcije građevine.
Na primjeru Ljetnikovca Bunić-Kaboga govorit će se o ladanjskoj arhitekuri dubrovačkog područja kao sasvim novom arhitektonskom tipu koji se na teritoriju Dubrovačke Republike razvija u 15. i 16. stoljeću, odnosno o arhitekturi koja je udomljavala nekoliko stoljeća visoke kulture življenja dubrovačkih vlasteoskih rodova.
Stručno vodstvo bit će realizirano u sklopu Dubrovački zimski festival Dubrovnik Winter Festival

Gingerbread Party – radionica ukrašavanja keksića za djecu
2025-12-12 17:00 - 18:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Jedna slatka radionica u blagdanskom duhu.
U goste nam dolazi slastičarka sa svojim slatkim tajnama i mirisnim Gingerbread keksićima.
Djeca će dobiti svoje keksiće, razne šarene dekoracije i glazure te naučiti jednostavne tehnike ukrašavanja.
Ako se uspijete suzdržati da ih ne isprobate mogu biti super dekoracija na boru

Na kraju radionice djeca svoje dekorirane keksiće nose kući ( one koje ne pojedu )

Datum: 12.12 Petak
Vrijeme: 17:00
Lokacija: Terra Jungle studio / Babin kuk pored fontane
Cijena: 25 eura

Broj mjesta je ograničen – rezervirajte svoje na vrijeme!

Prijaviti se možeš u inbox ili na broj 0958521392

#dubrovnikevents
#dubrovnikadvent #dubrovnikradionice #dubrovnikworkshops #gingerbread

LIKOVNA RADIONICA S LENOM KRAMARIĆ
2025-12-12 17:00 - 18:30 | Odjel za djecu i mlade – Dubrovačke knjižnice, Ulica od puča 6, Dubrovnik, Dubrovačko-neretvanska, 20000, Croatia
LIKOVNA RADIONICA S LENOM KRAMARIĆ (od 6 do 12 godina)

U suradnji s umjetnicom Lenom Kramarić održat će se 3 prigodne kreativne radionice u tjednima prije Božića. U ugodnom ozračju Dječjeg odjela djeca će uz pomoć voditeljice radionice napraviti ukrase kojima ćemo ukrasiti bor u hodniku knjižnice.
Radionice su namijenjene djeci od 6 do 12 godina
Prijave su obavezne na e-mail adresu: djecji@dkd.hr
5. 12. (petak), 12. 12. (petak), 19. 12. (petak)
17 sati

Tragovima arheološke baštine Baćine
2025-12-12 19:00 - 21:30 | Arheološki muzej Narona, Naronski trg 6, Vid, Dubrovačko-neretvanska, 20352, Croatia
Tragovima arheološke baštine Baćine – nova izložba u Arheološkom muzeju Narona
Proteklih godina u fundus Arheološkog muzeja Narona stigli su brojni vrijedni arheološki nalazi pronađeni na području Baćine. Zahvaljujući terenskim istraživanjima, ali i pojedincima koji su svoje nalaze darovali muzeju, otkriven je fascinantan dio prošlosti ovog područja.Ovom izložbom predstavljamo odabrana nalazišta – Poljuću, Portinu, Sv. Andriju i Sv. Juru – te pokretne nalaze koji svjedoče o životu na prostoru Baćine od neolitika do novog vijeka.
Otvorenje izložbe: petak, 12. prosinca u 19 sati Arheološki muzej Narona Izložba ostaje otvorena do 12. ožujka 2026.
Pozivamo vas da otkrijete tragove bogate arheološke baštine Baćine i uronite u prošlost koju čuvaju ovi iznimni nalazi.
